Všeobecné podanie – elektronické podanie
Dňa 1.7. 2009 sa spustila na stránkach UPVS (Ústredný Portál Verejnej Správy) elektronická služba Všeobecné podanie. Služba umožňuje používateľom podávať elektronické podania na vybrané inštitúcie verejnej správy, ktoré sa k tejto službe prihlásili.
K tejto službe sa prihlásila aj mestská časť Bratislava-Petržalka, takže občania môžu prostredníctvom elektronickej služby UPVS podávať elektronické podania na mestskú časť.
Viac informácií nájdete na stránkach http://portal.gov.sk/ a www.petrzalka.sk .
Balík služieb Všeobecné podanie umožňuje podať nasledovné typy podaní: bežné a kvalifikované. Všeobecné podanie je možné podať iba pre také podania, ktoré nemajú svoju formu a náležitosti popísané právnymi normami. Prostredníctvom balíka služieb všeobecného podania preto nie je možné podávať napríklad daňové priznania, colné deklarácie a podobne.
Bežné podanie je možné podať iba vtedy, keď ste prihlásení do ÚPVS . Prihlásiť sa môžete iba vtedy, ak ste sa už na ÚPVS zaregistrovali. Bežné podanie je podanie, ktoré je neanonymné a nepodpisované, pred týmto podaním sa uistite, že všetky údaje vo Vašom profile sú správne vyplnené, keďže sa automaticky načítajú do podania a nie je ich ďalej možné meniť.
Kvalifikované podanie je podanie, ktorého textovú časť podpíšete zaručeným elektronickým podpisom. Je ho možné podať iba vtedy, keď ste prihlásení do ÚPVS. Prihlásiť sa môžete iba vtedy, ak ste sa už na ÚPVS zaregistrovali. Pre podpisovanie je potrebné mať vlastný kvalifikovaný certifikát a nainštalovanú aplikáciu pre podpisovanie D-signer, ktorej inštalačné súbory nájdete tu v časti Podpisovanie. Kvalifikované podanie je podanie, ktoré je neanonymné, pred týmto podaním sa uistite, že všetky údaje vo Vašom profile sú správne vyplnené, keďže sa automaticky načítajú do podania a nie je ich ďalej možné meniť.
Pre každé podanie je možné pridávať aj prílohy. Celkový objem dát v rámci jedného podania je obmedzený. Prílohy preto prikladajte najlepšie v skomprimovanom tvare, v prípade skenovaných príloh prosíme o zvolenie nízkej hustoty skenovania. Prílohy môžu byť už podpísané, v rámci služby sa však nepodpisujú ani sa neoveruje pravosť podpisu.
Práva k databáze sú chránené autorským zákonom. Informácie na portáli sú informačného charakteru.
Upozornenie: Pre využitie služby všeobecného podania je potrebné sa zaregistrovať 
na UPVS.